Gibiltèra

Vos an lenga piemontèisa Për amprende a dovré 'l sistema dle parlà locaj ch'a varda sì. Gibiltèra (Gibraltar an anglèis e an spagneul) a l'é un possediment dël Regn Unì al sud dla Penìsola Ibérica. A l'ha na surfassa ëd 6,5 km² e a conta 27.925 abitant (2005). Geografìa Gibiltèra as treuva an sla còsta europenga dla Strèita ëd Gibiltèra, ch'a separa ël Mar Mediterani e l'Océan Atlàntich. Sò teritòri a l'é formà da na cita penìsola dominà da la Ròca ëd Gibiltèra (àuta 426 méter). Stòria La Ròca ëd Gibiltèra Ël nòm ëd Gibiltèra a deriva da Jabal Ţāriq (جبل طارق), ch'an lenga àraba a veul dì "Mont ëd Tariq", ël prim àrabo che, dël 711, a l'ha ancaminà la conquista àraba dla Spagna. J'anglèis e j'olandèis a l'han ocupà Gibiltèra dël 1704 (Guèra 'd sucession ëspagneula). Dël 1713 ël Tratà d'Utrecht a l'ha dàit Gibiltèra a l'Anghiltèra. Dël 2009 Gibiltèra a l'é surtìa da la lista grisa dij paradis fiscaj ëd l'OCDE e apress a l'ha sot-signà d'acòrd dë scambi d'anformassion fiscaj con 26 pais. Ij rapòrt con la Spagna La Spagna a l'ha sèmper rivendicà ël possess ëd Gibiltèra, ma j'abitant ëd Gibiltèra a son nen d'acòrdi. La frontera antra Gibiltèra e la Spagna a l'é stàita sarà da Franco ant ël 1969. A l'é dovusse speté le negossiassion për l'intrada dla Spagna ant l'Union Europenga për ch'a fussa torna duvertà: dël 1982 për ij pedon e dël 1985 për le viture. Dël 2002, pì ch'ël 98% dj'eletor a l'ha votà për resté con ël Regn Unì. Conomìa Dël 2012 Gibiltèra a l'ha marcà na chërsùa econòmica dl'8%. Lenga La lenga offisial a l'é l'anglèis. Ël dialèt local as ciama llanito e a l'é na mës-cia dë spagneul e d'anglèis. Organisassion polìtica Ël ministr cap ëd Gibiltèra a l'é Fabian Picardo. Anliure esterne Sit istitussional Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi